బుల్లితెరపై 'బిగ్బాస్' షోతోనూ, వెండితెరపై 'జైలవకుశ' సినిమాతోనూ భారీ విజయాలందుకున్నాడు యంగ్టైగర్ ఎన్టీయార్. 'జైలవకుశ' తర్వాత మాటల మాంత్రికుడు త్రివిక్రమ్తో ఓ సినిమా చేయబోతున్నాడు. త్రివిక్రమ్ ప్రస్తుతం పవన్కల్యాణ్తో సినిమా చేస్తున్నాడు. ఈ సినిమాపైనే మరో మూణ్నెళ్లు పనిచేయనున్నాడు. అంటే ఎన్టీయార్, త్రివిక్రమ్ సినిమా మొదలుకావడానికి కనీసం మరో నాలుగు నెలలు సమయం పడుతుందన్నమాట. అప్పటివరకు ఎన్టీయార్ ఖాళీగానే ఉంటాడు. అందుకే ముందుగా ప్లాన్ చేసుకున్న ప్రకారం ఈ సమయాన్ని కుటుంబానికి కేటాయిస్తున్నాడట ఎన్టీయార్. ఫ్యామిలీతో కలిసి యూరప్ ట్రిప్నకు వెళుతున్నాడట. భార్య, కొడుకుతో కలిసి యూరప్ పర్యటనకు బయల్దేరుతున్నాడట. ఆస్ట్రియా, జర్మనీతోపాటు పలు ఇతర యూరప్ దేశాల్లో కూడా ఎన్టీయార్ పర్యటించనున్నాడట. నెల రోజులపాటు ఎన్టీయార్ యూరప్లో ఎంజాయ్ చేయనున్నట్టు తెలుస్తోంది.
bulliterapai 'bigbas' shotonu, venditerapai 'jailavakusa' sinimaatoonuu bhari vijayaalandukunnaadu yangtaigar enteer. 'jailavakusa' tarvaata maatala maantrikudu trivikramto oo sinima cheyabotunnadu. trivikram prastutam pavankalyaantho sinima chestunnadu. ee cinemapaine maro moonnellu panicheyanunnadu. ante enteer, trivikram sinima modalukaavadaaniki kaneesam maro naalugu nelalu samayam padutundannamata. appativaraku enteer khaaliigaane untaadu. anduke mundugaa plan chesukunna prakaaram ee samayanni kutumbaaniki ketayistunnadata enteer. familitiitoe kalisi eurap tripnaku velutunnadata. bharya, kodukutho kalisi eurap paryatanaku bayalderutunnadata. astria, jarmaneethopaatu palu itara eurap deshaallo kuudaa enteer paryatinchanunnadata. nela rojulapatu enteer euraplo enjay cheyanunnattu telustondi.